पाएं अपने शहर की ताज़ा ख़बरें और फ्री ई-पेपरडाउनलोड करें
सबके चहेते
छत्तीसगढ़ में कांग्रेस के वरिष्ठ नेता विद्याचरण शुक्ल का जन्म 2 अगस्त, 1929 को रायपुर में हुआ। उनके पिता पं. रविशंकर शुक्ल वकील, स्वतंत्रता सेनानी, अनुभवी कांग्रेसी नेता और पुनर्गठित मध्य प्रदेश के पहले मुख्यमंत्री थे। विद्याचरण शुक्ल ने 1951 में नागपुर के मोरिस कॉलेज से बीए किया। इसके बाद उन्होंने एक कंपनी एलविन कूपर प्राइवेट लिमिटेड के नाम से शुरू की जो सफारी और वाइल्ड लाइफ फोटोग्राफी से जुड़े अभियान आयोजित करती थी। इसके अलावा उन्होंने मैगनीज और डोलामाइट के खनन का भी काम शुरू किया।
कद्दावर नेता
1957 के आम चुनाव में कांग्रेस पार्टी ने विद्याचरण शुक्ल को महासमुंद सीट से चुनावी अखाड़े में उतारा। बड़े बहुमत के साथ जीत दर्ज कर उन्होंने भारतीय संसद में अपनी जगह बनाई। वे उस वक्तके युवा सांसदों में से एक थे। लगातार नौ लोकसभा चुनावों में जीतकर उन्होंने कांग्रेस पार्टी में अपनी धाक जमाई। 1966 में जब इंदिरा गांधी प्रधानमंत्री बनीं, तो उन्होंने विद्याचरण शुक्ल को कैबिनेट मंत्री नियुक्तकिया। राजनीतिक सफर के दौरान उन्हें कई मंत्रालय मिले जैसे दूरसंचार, गृह, रक्षा, वित्त, योजना, सूचना एवं प्रसारण, विदेश, संसदीय, जल संसाधन।
विवाद सुर्खियों में रहे
किस्सा कुर्सी का:
फिल्म किस्सा कुर्सी का राजनीतिक व्यंग्य थी। कांग्रेस सांसद रहे अमृत नाहटा फिल्म के निर्माता-निर्देशक थे। 1975 में जब फिल्म रिलीज होनी थी लेकिन देश में आपातकाल लग गया। चूंकि मुख्य किरदार इंदिरा गांधी से मिलता-जुलता चरित्र था, इसलिए सेंसर बोर्ड ने फिल्म के प्रदर्शन की अनुमति नहीं दी। नाहटा अदालत गए। कहा गया कि फिल्म न्यायाधीशों को दिखाई जाएगी। इसी बीच मूल प्रिंट गायब हो गया। आरोप लगे कि संजय गांधी और वीसी शुक्ल ने नष्ट करवा दिए। मामला अदालत गया और वीसी को हाईकोर्ट ने सजा सुनाई। वे सुप्रीम कोर्ट गए, जहां से बेदाग करार दिए गए।
सबूतों के अभाव में बरी :
1977 के चुनावों में अमृत नाहटा जनता पार्टी के टिकट पर सांसद बने। उन्होंने संसद में मांग की कि उनकी फिल्म के प्रिंट वापस किए जाएं। तत्कालीन प्रधानमंत्री मोरारजी देसाई और सूचना एवं प्रसारण मंत्री लालकृष्ण आडवाणी ने केस सीबीआई को सौंपाा। सीबीआई के संयुक्तसचिव निर्मल कुमार सिंह ने जांच की और संजय गांधी और विद्याचरण शुक्ल के खिलाफ मुकदमा दर्ज करवाया। इस वक्ततक मोरारजी देसाई प्रधानमंत्री पद छोड़ चुके थे। चौधरी चरण सिंह कांग्रेस के समर्थन से प्रधानमंत्री थे। बदली राजनीतिक परिस्थितियों में फिल्म को लेकर नाहटा अपने आरोपों से मुकर गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva mar_Deva hin_Deva awa_Deva hin_Deva hin_Deva bho_Deva hin_Deva zho_Hant eng_Latn